ტიან-შანის ნაძვი
ტიან-შანის ნაძვი (ლათ. Picea schrenkiana tianschanica) — წიწვოვანი მცენარე ფიჭვისებრთა ოჯახისა. შრენკის ნაძვის ქვესახეობა, ტიან-შანის ენდემი. გავრცელების ძირითადი და ბუნებრივი არეალია ცენტრალური აზია, ტიან-შანის მთათა სისტემა და იმიერილის ალათაუ ყირგიზეთისა და ყაზახეთის ტერიტორიაზე (აღმოსავლეთი ტიან-შანი, ბასკარკარის მთები). ვერტიკალურად ვრცელდება 1300-3600 მ-მდე ზღვის დონიდან.